open-index/open-wikipedia-markdown huggingface dataset:
Johanna I av Navarra

**Johanna I av Navarra**  (født ca. 14. januar 1271, død 4. april 1305), herskende dronning av Navarra og dronning av Frankrike. Hun var datter av Henrik I av Navarra og Blanka av Artois.

Da faren døde i 1274 ble Johanna grevinne av Champagne og regjerende dronning av Navarra. Hennes mor enkedronning Blanka var hennes beskytter og fungerte som regent. Flera makter, både utenlandske og fra Navarra forsøkte å utnytte det faktum at hun var mindreårig og kvinne. Dette gjorde at hun og moren søkte beskyttelse ved hoffet hos Filip III av Frankrike.

Johanna giftet seg  16. august 1284 med den fremtidige Filip IV av Frankrike. Et år senere ble hun fransk dronning. 

I 1305 døde hun i barselseng.  

Navarras og Frankrikes kroner ble etter dette forent i en personalunion i nesten et halvt århundre; frem til 1328. 

## Barn
* Margareta av Frankrike (1288–1312)
* Ludvig X av Frankrike, (1289–1316), gift med Margaret av Burgund (1290–1315) og Clémence av Anjou (1293–1328) 
* Blanche (1290–1294)
* Isabella av Frankrike (1292–1358), gift med Edvard II av England (1284–1327)
* Filip V av Frankrike (1294–1322), gift med Johanna II av Burgund (1291–1330)
* Karl IV av Frankrike (1295–1328), gift med Blanche av Burgund (1296–1326), Maria av Luxemburg, (1304–1324) og Johanna av Évreux (1310–1371) 
* Robert av Frankrike (1297–1308)

## Referanser


## Eksterne lenker
* Stamtavle
Odd Kjus

**Odd Kjus** (født 26. juni 1923, død 9. november 2010 i Oslo) var den som i stor grad stod for oppbyggingen av Frambu. Han var medfange med Einar Gerhardsen i Sachsenhausen, der lovet han at om han kom levende hjem igjen, skulle han bruke livet til å gjøre noe for andre. 

Etter krigen begynte han å jobbe i *[[Arbeiderbladet]]* og var i flere år adminstrativ leder i Arbeiderbladets redaksjon. I fritiden arbeidet han fra 1951 sammen med Arbeiderparti-profilene Werna Gerhardsen og Rolf Hansen for at Oslo-barn skulle få et friluftssenter. Frambu stod ferdig i Østmarka i 1955, og Odd Kjus var sentral i driften. Etter hvert begynte man å invitere funksjonshemmede til leirer og arrangementer på Frambu. I 1950 ble senteret omgjort til et senter for barn og unge med funksjonshemminger. 

I 1975, da Frambu kom på statsbudsjettet, ble han ansatt som daglig leder for Frambu. Han hadde stillingen til han gikk av med pensjon i 1991. Han satt også i det sentrale Rådet for funksjonshemmede.

## Heder
For sin innsats ble han tildelt Kongens fortjenstmedalje i gull og St. Hallvard-medaljen 1981.

## Referanser


## Kilder
* Tone Holte: Minneord i Aftenposten Kultur 18. november 2010 side 15 

## Eksterne lenker
* Frambu-pionér Lisen J. Mohr: ''Odd Kjus er død'' 
* ''Minneord om Odd Kjus'' på Frambus nettsider
* Dødsannonse for Odd Kjus
Skillebekk holdeplass

**Skillebekk** er en holdeplass på Skøyenlinjen på Skillebekk i bydel Frogner i Oslo. Den ble åpnet i 1894 da Skøyenlinjen ble åpnet.

## Eksterne lenker
I’m Doin’ Fine

***I'm Doin' Fine*** er et musikkalbum med Svein Finjarn og The Beatniks, utgitt i 1995.

## Sporliste

# «You Make Me Crazy» (Svein Finjarn/Erik Dahle)
# «Angel» (Finjarn/Dahle)
# «Bay Window» (Finjarn/Audun Tylden)
# «I'm Doin' Fine» (Finjarn/Dahle)
# «Spirit of a Thunderbird» (Svein Finjarn)
# «Friend of Mine» (Finjarn/Tylden)
# «Western Union Man» (Finjarn/Tylden)
# «Leaving You» (S. Finjarn/Eva Finjarn)
# «Don't Look In the Mirror» (Finjarn/Dahle)
# «One Night Love» (Jonas Fjeld/Johnny Sareussen)
# «I Won't Regret» (Finjarn/Tylden)
# «Window Pane» (Fjeld/Jim Sherraden)
# «Teenage Dream» (Finjarn/Sareussen)
# «Street Crusin'» (Claes Neeb)

## Medvirkende
### Musikere
* Svein Finjarn - sang, gitarer, låtskriver
* Øystein Vetle Martinsen - gitarer, kor
* Claes Neeb - gitar, bassgitar, produsent, tekniker, låtskriver
* Carsten Deberitz - bass, kor
* Tom-Arild Andersson - tangenter 
* Per Bakkelund - trommer
* Kjell Jørung - sang
* Inger Marie Bragvin Karlsen - sang

### Øvrige medvirkende
* Erik Dahle - låtskriver
* Audun Tylden - låtskriver
* Eva Finjarn - låtskriver
* Jonas Fjeld - låtskriver
* Johnny Sareussen - låtskriver
* Jim Sherraden - låtskriver
* Ola Johansen - mastering
* Sissel Madsø - coverdesign

## Eksterne lenker
* I'm Doin' Fine
Slottsparken holdeplass

**Slottsparken holdeplass** var en trikkeholdeplass på Ruseløkka i Oslo, på grensen mellom bydelene Frogner og Sentrum i Oslo. Den ble åpnet i 1894 da Briskebylinjen ble tatt i bruk, og nedlagt 16. august 2015 grunnet lite bruk av holdeplassen.

## Referanser


## Eksterne lenker
Nationaltheatret holdeplass

**Nationaltheatret** er en buss- trikkeholdeplass i Stortingsgata i Oslo, helt i utkanten av strøket Vika. Den ble åpnet i 1894 da Briskebylinjen ble tatt i bruk.

## Galleri

Fil:City communications in Oslo.jpg
Fil:Nationaltheatret trikkestasjon.jpg
Fil:Trams at Nationaltheatret.jpg


## Eksterne lenker
Clémence av Anjou

**Clémence av Anjou** (**Clémence d'Anjou** eller **Clémence de Hongrie**) (født 1293, død 12. oktober 1328) var dronning av Frankrike og Navarra gjennom sitt ekteskap med Ludvig X av Frankrike og Navarra. Dette var Ludvigs andre ekteskap og ble inngått i 1315.

Clémence var gravid da ektefellen døde i juni 1316. Barnet, Johan I av Frankrike, ble født i november samme år og levde bare noen dager.

Tronen ble tatt over av Filip V av Frankrike og Clémence reiste til Avignon og tilbrakte flere år i et kloster før hun returnerte til Paris.  

Clémence av Anjou var datter av Karl Martell av Anjou, konge av Ungarn og Clementia av Habsburg.

## Referanser
St Paul’s Walden

**St Paul's Walden** er en landsby og verdslig sogn rundt åtte kilometer sør for byen Hitchin i grevskapet Hertfordshire i England. Inkluderer i sognet er også landsbyen Whitwell og grenden Bendish. St Paul's Walden har to luksuriøse 1700-talls palass. Begge er omgitt av flotte parker: Stagenhoe (en gang eid av jarlene av Caithness) og St Paul's Walden Bury (eid av Bowes-Lyon-familien), et sted som sies å være dronning Elisabeth, dronningmorens fødested, og hun ble døpt i landsbyens sognekirke. En annen kongelig forbindelse er at han før han ble konge kjørte Georg VI opp til St Paul's Walden i sportsbil for å fri til dronningmoren i skogene ved Bury.

## Referanser


## Eksterne lenker
* 
*  St Paul's Walden Bury
*  Listed Buildings in St Paul's Walden
Margaret av Burgund (1290–1315)

**Margaret av Burgund** (Marguerite de Bourgogne) (født 1290, død 30. april 1315) var dronning av Frankrike og Navarra gjennom sitt ekteskap med Ludvig X av Frankrike og Navarra. 

Margaret var datter av Robert II av Burgund og Agnes av Frankrike. Hun ble gift med Ludvig i 1305 og de fikk et barn sammen; Johanna II av Navarra.

I 1314 ble Margaret fengslet og anklaget for utroskap og hun ble felt av vitnesmål fra svigerinnen Isabella av Frankrike. Året etter skal ektefellen ha gitt ordre om at hun skulle drepes for at han skulle kunne gifte seg på nytt. 

Margaret satt fengslet på Château Gaillard inntil hun døde. 

## Referanser


## Eksterne lenker
* 
*
Kongens gate holdeplass

**Kongens gate** var en trikkeholdeplass i Kvadraturen i sentrum i Oslo.
Før 16. august 2015 lå den i Prinsens gate og hadde navn etter Kongens gate som går på tvers like ved. Siden gata er så smal, var det kun plass til enkeltsporet linje her, og holdeplassen betjente bare trikker som går fra øst mot vest. Den delte dermed oppgave med Dronningens gate holdeplass (Tollbugata) i Tollbugata, og til en viss grad Wessels plass holdeplass, som bare betjente trikker som gikk fra vest mot øst.

## Midlertidig holdeplass 2015–2017
I 2015 ble den flyttet til Kongens gate, som en midlertidig anordning mens Prinsens gate ble renovert, beliggende der denne krysset Karl Johans gate. Holdeplassen betjente bare trikker som gikk fra øst mot vest. Den delte dermed oppgave med Kongens gate holdeplass i Tollbugata som bare betjente trikker som gikk fra vest mot øst.

Holdeplassen ble nedlagt da Prinsens gate ble åpnet for trikk igjen i februar 2017. Ikke langt fra der holdeplassen lå (inntil 2015) åpnet da nye Dronningens gate holdeplass.

## Referanser


## Eksterne lenker
Smilehull

**Smilehull** er synlige fordypninger i huden som noen mennesker har på kinnet ved siden av munnen, spesielt når de smiler. Smilehull kan være arvelig og skyldes et enkelt dominant gen. Hos enkelte individer kan smilehullene være til stede i en periode og forsvinne senere. 

Det er mest vanlig at man har de på begge kinn, men det kan også hende at man bare har det på den ene siden. Smilehullene oppstår fordi noen av musklene i kinnet er kortere enn de andre, og disse gropene i huden oppstår når de trekker seg sammen. 

## Referanser



## Eksterne lenker
* Hvorfor har noen smilehull? – forskning.no, mai 2010
Fyllingsgrad

**Fyllingsgrad** kan vise til:

*Fyllingsgrad – et begrep som blir brukt innen konstruksjon av forbrenningsmotorer, som beskriver hvor god evne motoren har til å ta i seg luft eller friskgass, iberegnet hvor stor del av fyllingen som inneholder avgasser motoren ikke blir kvitt før neste arbeidssyklus.

*Fyllingsgrad på reservoarer til vannkraftverk, se: Reservoar (hydrologi)#Fyllingsgrad
Tarija

**Tarija** er en by sør i Bolivia. Den blei grunnlagt i 1574 og er hovedstad i departementet Tarija. Byen har rundt 170&nbsp;000 innbyggere. Den ligger på en høyde av 1&nbsp;854 meter over havet.

## Eksterne lenker
* 
* Tarija hos Bolivia.com
* Tarija hos Boliviaweb
Nordstrand bad

**Nordstrand bad** i Oslo ble bygget omkring 1890. Badet skulle blant annet brukes av pasientene på sanatoriet Fageraas, men det ble også bygget en restaurant i forbindelse med badet. Nordstrand bad hadde sin storhetstid etter 1899. Da ble anlegget utvidet med teatersal, konsertsal, festivitetslokale, kjeglebane og rutsjebane. Restauranten brant i 1914.

*[[Akersposten]]* kunne i 1906 melde at: «Herude er i Regelen et fortreffelig Vand, salt og friskt, og der er intet Under at en stor mengde Mennesker som tilbringer sin Sommer i Byen daglig søger herud Sommeren igjennem». 

Badet hadde sin egen brygge og hele sommeren var det dampskipsforbindelse med byen flere ganger om dagen.

I dag er Nordstrand bad en offentlig badeplass med badebrygge, sandstrand og anlagt gangvei langs sjøen. Badeplassen ligger 200 meter sør for broen over til Ulvøya, med en bratt asfaltert gangvei ned fra Mosseveien.

Nordstrand Vel passer på - og godtgjør elevene ved Nordstrand skole for å passe på området.

## Kilder
* LaStå nr 1/2005, Riksantikvaren
I Should Be So Lucky

«**I Should Be So Lucky**» er en dansepop-sang av den australske sangeren Kylie Minogue. Sangen ble skrevet og produsert av Stock Aitken Waterman for Minogues debutalbum *[[Kylie (album)|Kylie]]* (1988). Sangen ble utgitt som albumets andre singel den 29. desember 1987. Den ble en kommersiell suksess, og nådde førsteplass på topp 10-listene i Storbritannia og Australia.

## Informasjon
Etter suksessen med singelen «The Loco-Motion» i Australia, reiste Kylie til London for å arbeide med Michael Stock, Matt Aitken og Pete Waterman. Sangen har instrumentering fra keyboard og gitarer.

«I Should Be So Lucky» kom inn på UK Singles Chart den 9. januar 1988 i nummer 90, den da nådde førsteplass og bodde for fem uker. Sangen ble den tredje mest solgte singel i året med salg av over 672.000 eksemplarer. I Norge nådde sangen førsteplass på hitlistene og ble landets bestselgende singelen i 1988. Sangen nådde også førsteplass i Finland, Tyskland, Israel og Japan. «I Should Be So Lucky» fremført moderat godt i Nord-Amerika. I USA nådde sangen som nummer 28 på Billboard Hot 100, og i Canada nådde sangen nummer 25 på hitlistene. I Sverige solgte singlen over 20.700 eksemplarer, og 249.000 eksemplarer i Frankrike.

## Formater og sporliste
;12" single (Europa)
#«I Should Be So Lucky» – 3:24
#«I Should Be So Lucky» (Instrumental) – 3:24

;12" single (Nord-Amerika)
#«I Should Be So Lucky» (Extended Mix) – 6:08
#«I Should Be So Lucky» (Bicentennial Mix) – 6:12
#«I Should Be So Lucky» (Instrumental) – 3:24

;CD single (Asia)
#«I Should Be So Lucky» (Extended Mix) – 6:08
#«Got to Be Certain» (Extended Mix) – 6:36

## Topplisten

## Sertifisering

## Referanser


## Eksterne lenker
* ''I Should Be So Lucky'' på Allmusic
Wessels plass holdeplass

**Wessels plass** var en trikkeholdeplass i Kvadraturen i sentrum i Oslo. Den ble endelig nedlagt i 2015, i forbindelse med at trikkelinjene øst-vest i Kvadraturen skulle gå utelukkende i Prinsens gate f.o.m 2017.

Den lå i Nedre Vollgate ved Frimurerlosjen og har navn etter Wessels plass som lå litt nord for holdeplassen. Den betjente bare trikker som gikk fra vest mot øst. Den delte dermed oppgave med Kongens gate holdeplass i Prinsens gate som bare betjente trikker som gikk fra øst mot vest (se eksternt kart).

Tidligere lå trikkeholdeplassen på selve Wessels plass, og var sentral og mye brukt. Men eieren av stedet - Stortinget - fikk fjernet stoppestedet i 2004–2005. Da ble Wessels plass opparbeidet på nytt, til en spesialdesignet plass utenfor nasjonalforsamlingen. Teknisk seksjonsleder i Stortinget, Odd Sørensen, begrunnet fjerningen av holdeplassen slik: «Når vi bruker 17 millioner på en helt ny plass, ønsket vi å prioritere det estetiske. Vi så jo hva en holdeplass dro med seg av skur, tagging og reklame. Det var ikke spesielt vakkert [...] Hvor Sporveien legger en ny holdeplass er ikke vårt problem.»

Landskapsarkitekten som tegnet den nye plassen, Bjarne Aasen, forklarte det estetiske: «En lang trikk som stanser hvert femte minutt ville blitt for dominerende [...] Trikken har alltid vært en ulempe for plassen.»

## Referanser




## Eksterne lenker
* Sporveien.no - Kart over trikkelinjene i sentrum av Oslo.
Dronningens gate holdeplass (Tollbugata)

**Dronningens gate** var en trikkeholdeplass i Kvadraturen i Sentrum i Oslo.

Den lå i Tollbugata og hadde navn etter Dronningens gate som går på tvers like ved. Siden gata er så smal, var det kun plass til enkeltsporet linje her, og holdeplassen betjener bare trikker som går fra vest mot øst. Den deler dermed oppgave med Kongens gate holdeplass i Prinsens gate som bare betjener trikker som går fra øst mot vest (se eksternt kart).

Under ombygningen av Jernbanetorget var holdeplassen ubetjent fra 2007 til august 2009 og erstattet av en provisorisk holdeplass i Kirkegata.

Holdeplassen ble erstattet av Kongens gate holdeplass lenger vest i Tollbugata 16. august 2015.

Nye Dronningens gate holdeplass åpnet i Prinsens gate i februar 2017.

## Referanser


## Eksterne lenker
* Sporveien.no - Kart over trikkelinjene i sentrum av Oslo.
Katten (Oslo)

**Katten** er en kommunal badestrand ved Bunnefjorden i Bydel Nordstrand, Oslo. Stranda er barnevennlig, med skjermet sandstrand, svaberg og gressbakker. Her finnes stupebrett, badetrapp, bord og benker, samt toaletter, dusj, drikkevann og kiosk. Nytt toalett- og servicebygg sto ferdig i 2009.

Det er svært begrensede parkeringsmuligheter i nærheten, men det er bussholdeplass på Mosseveien rett ved, og gangsti ned til Katten fra Ljan jernbanestasjon.

## Referanser
Glasur (mat)

**Glasur** beskriver flere måter kokker og kakebakere bruker for å heldekke en eller flere av ingrediensene i et måltid eller en rett på. Glasuren dekker vanligvis det meste av det som sees av denne maten, der de mest kjente er kaker og kjøttvarer. Hensikten kan være mer enn pynting, glasur/glasering kan bidra til at matvaren beholder smaken og at uttørring hindres.

## Kaker
Glasur/glasering, etter fransk *glace* som bl.a. betyr is, kan utføres ved å bruke vann, melis, eggehvite eller forskjellige varianter av fett på, avhengig av hva som skal bli det endelige resultatet på. Avhengig av smaksønske brukes også  hvitt eller brunt sukker, sjokolade, vaniljestang og annet.

Den svært vanlige melissausen som størkner kort tid etter påføring, blir også kalt melisglasur. Denne består hovedsakelig av melis, eggehvite og vann med litt eddik, eventuelt tilsatt konditorfarge.

## Kjøtt
Kjøtt som skal serveres kaldt kan også glaseres. Mest alminnelig er det å glasere skinke. Glasur til denne består vanligvis av honning eller sukker blandet med sennep, eventuelt med andre kryddertilsetninger etter smak. Glasur påføres kokt eller stekt skinke før denne får de siste 20-30 minuttene i stekeovnen.

## Fisk
Også dampet eller ovnsbakt hel fisk kan glaseres, men da etter at den er blitt kald. Denne glaseringen lages gjerne av klaret fiskekraft og gelatin, eventuelt med smakstilsetninger. Glaseringen sprayes eller dryppes på den kalde fisken.

## Eksterne lenker
*
Edward, hertug av York og Albany

**Edward, hertug av York** (Edward Augustus; født , død 17. september 1767) var en britisk prins. Han var yngre bror av Georg III av Storbritannia, andre sønn av Fredrik Vilhelm, prins av Wales og Augusta av Sachsen-Coburg-Gotha.

## Tidlig liv
Den unge prinsen blei døpt som Edward Augustus i Norfolk House, av biskopen av Oxford, Thomas Secker. Hans faddere var hans grandonkel, Fredrik Vilhelm I, konge av Preussen (hertugen av Queensberry var stedfortreder), hertugen av Braunschweig-Wolfenbüttel (som var representert ved lord Carnarvon) og hans tante på morssida, hertuginnen av Sachsen-Weissenfels (Charlotte Edwin, datter av den avdøde 4. hertug av Hamilton var stedfortreder).

## Syvårskrigen
Edward viste interesse for marineanliggende og søkte om lov til å tjenestegjøre i Royal Navy. Han deltok i seilinger til den franske kyst og deltok i det mislykka raidet ved St Malo, som endte med slaget ved St. Cast i 1758. 

## Senere liv
Han blei gjort til hertug av York og Albany og jarl av Ulster av sin farfar, Georg II den 1. april 1760. 

Da Edwards bror overtok tronen den 25. oktober 1760 som Georg III, gjorde han Edward til medlem av det kongelige råd. 

Fra tida hans bror blei konge til fødselen av kongens første barn, Georg, den 12. august 1762, var hertugen først i arvefølgen til den britiske tronen.

Sent om sommeren 1767, på vei til Genova, blei Edward syk og måtte gå i land i Monaco. Til tross for all den pleien han fikk, døde han i palasset til Honoré III av Monaco den 17. september. Etter dette har soverommet han lå på fått navnet York Room. Etter hans død blei liket hans returnert til London ombord på HMS «Montreal» og lagt i Westminster Abbey.

## Titler og tituleringer
* 25. mars 1739 – 1. april 1760: Hans Kongelige Høyhet prins Edward
* 1. april 1760 – 17- september 1767: Hans Kongelige Høyhet Hertugen av York og Albany

## Referanser


|-

|-
Tennis under Sommer-OL 2008 – Singel menn

**Herrenes singelkonkurranse** i tennis under Sommer-OL 2008 i Beijing pant sted mellom den 10. og 17. august 2008 på Olympic Green Tennis Centre. Kampene ble spilt i best av tre sett, sett bort fra finalen som var over fem sett.

## Seeds

#  
# *' 
#  
#  
#  
#  
#  
#  
#  
#  
#  
#  
# * 
#  
#   
#  
# 

## Resultater
### Tegnforklaringer

* INV = Tripartite Invitation
* IP = ITF-plass
* ALT = Alternativ spiller

* r = Trakk seg
* w/o = Walkover

### Finalerunder

### Seksjon 1

### Seksjon 2

### Seksjon 3

### Seksjon 4

## Eksterne lenker
* Resultater
Silje (album)

***Silje*** er et musikkalbum med Olav Stedje, utgitt i 1984.

## Sporliste
# «Hengekøy»
# «Bli med på tur»
# «Eg kjenner alle skjær»
# «Er det verkeleg over»
# «Kom til meg»
# «Silje»
# «Syng til meg»
# «Draumar»
# «Sommarfugl»
# «Flamme»
Diva

En **diva** (italiensk for «guddommelig») er en feiret sangerinne eller skuespillerinne. Ordet ble opprinnelig brukt om en operasangerinne med stjernestatus og et enestående sangtalent. Av kjente operadivaer kan nevnes Maria Callas, Birgit Nilsson, Joan Sutherland og Kiri Te Kanawa.

Blant skuespillerinner som regnes som divaer er Elizabeth Taylor, Cher, Joan Collins, Sophia Loren og Norges mest kjente diva Wenche Foss.

## Se også
*Primadonna
Verdenscupen i hurtigløp på skøyter 2010/11 – Verdenscup 4

**Fjerde runde av [[verdenscupen i hurtigløp på skøyter 2010/11]]** ble avholdt i Jilin Provincial Speed Skating Rink i  Changchun, Kina 4.–5. desember 2010.

## Program
Alle tider er lokaltider.

## Sammendrag
### Menn

### Kvinner

## Resultater 4. desember, 1. dag
### 500m herrer (løp 1)

### 1000m herrer (løp 1)

### 500m damer (løp 1)

### 1000m damer (løp 1)

## Resultater 5. desember, 2. dag
### 500m herrer (løp 2)

### 1000m herrer (løp 2)

### 500m damer (løp 2)

### 1000m damer (løp 2)
**Gruppe A**

## Funksjonærer og delegerte
* Overdommere var Hannu Koivu, Finland (herrer) og Masaru Morozumi, Japan (damer).
** Assisterende overdommere var Kim Hyun-kyung, Sør-Korea (herrer) og Lei Yi, Kina (damer).
* Startere var Takeshi Ushida, Japan og Wang Liguo, Kina (herrer) og Deng Xuefeng, Kina og Oh Yong-seok, Sør-Korea (damer).
* ISU Teknisk komité, hurtigløpsrepresentant Nick Thometz, USA.

## Referanser




## Eksterne lenker
*  Resultatmenyside på ISU - det internasjonale skøyteforbundets sider.
*  Rapport (pdf-fil) fra ISU (kort / 4 sider)
* 
*  Resultater på **SpeedskatingResults.com** 
*  Resultater for Damer og Herrer på **The-Sports.org** og her for Gruppe B – Damer og Gruppe B – Herrer
*  Resultatmenyside for WC i Changchun 4.-5. des 2010 på **www.EffeSport.nl.**
*  Offisiell invitasjon til verdenscupstevnet i Changchun.
Ash Shamal

**Ash Shamal** er den nordligste kommunen i Qatar. Den har rundt 8000 innbyggere (2010) og et areal på 902 km². Adminisrasjonssentrum er byen Madinat ash-Shamal. Kommunen grenser til Persiabukta og kommunen Al Khor.

I Ash Shamal ligger følgende byer og tettsteder:
*Madinat ash-Shamal (Ar Ruways) – 3&nbsp;267 innbyggere
*Fuwayrit (Al Jassasiyah) – 1&nbsp;306 innbyggere
*Al Zubarah – 826 innbyggere
*Mirinda – 257 innbyggere

## Referanser
Vorwärts

***Vorwärts*** (norsk: *Fremover*) er et tidsskrift som utgis av Tysklands sosialdemokratiske parti. Vorwärts ble grunnlagt 1. oktober 1876 som sentralorgan for den sosialdemokratiske bevegelsen i Tyskland. Før Vorwärts ble partiorgan, ble *Der Volksstaat* utgitt fra 2. oktober 1869 til 23. september 1876. Den ble slått sammen med *Neuer Social-Demokrat* for å danne Vorwärts. Etter 1933 ble tidsskriftet tvunget i eksil til Praha (som *Neue Vorwärts*). Der overlevde den frem til 1940, da Praha falt. Avisen ble igjent utgitt fra 11. september 1948 og fikk undertittelen *Sozialdemokratische Wochenzeitung*. Det kommer ut månedlig (per 2010) og leses av ca. 1,2 millioner. 

## Eksterne lenker
* Hjemmeside
* Historie
Diva (andre betydninger)

**Diva** kan vise til:

*Diva, en feiret sangerinne eller skuespillerinne
*Diva (musikkgruppe), en norsk musikkgruppe
*Diva (film), en fransk film fra 1981
**[[Diva (album)]]*, et album med Annie Lennox
*«Diva (sang)», vinneren av Eurovision Song Contest 1998 med artisten Dana International
*«Diva (Beyonce Knowles)», en sang med Beyoncé
*Diva TV, en tv-kanal innenfor NBC Universal Global Networks

## Se også
*J-Diva
*Ellinor Flor, som har skrevet boken *Diva, donna, darling*
Al Khor

**Al Khor** (الخور) er en by og en kommune nordøst i Qatar. Byen ligger langs kysten av Persiabukta, 50 kilometer nord for landets hovedstad Doha. Kommunen har 31&nbsp;547 innbyggere. Byen er et populært turistmål takka være de mange strendene.
Silhouette (album)

***Silhouette*** er et musikkalbum med Silhouette, utgitt i 1984. Dette ble bandets første og siste plate.

## Sporliste

# «Warning»
# «Boys – Boys – Boys»
# «Samba Afternoon»
# «Mary-Ann»
# «Midnight Dancing»
# «Solo»
# «Shubie-Dua-Bap-Shua»
# «Lovesongs Are Always in Tune»
# «Take Your Time»
# «First Love»
Deutscher Werkbund

**Deutscher Werkbund (DWB)** er en tysk samarbeidsorganisasjon for kultur og næringsliv, grunnlagt i 1907. Formålet med DWB var å heve kvaliteten på tyske industriprodukter, for på denne måten å gjøre dem til ledende på verdensmarkedet. Deutscher Werkbund ble nedlagt av nasjonalsosialistene i 1934, men gjenopprettet i 1947. Organisasjonen ble grunnlagt i München, og har per 2018 hovedsete i Darmstadt. 

Før første verdenskrig sto DWB midt i overgangen mellom påvirkninger fra den britiske Arts and Crafts-bevegelsen, Jugend-stilen og kravene til en moderne design for tysk industri. Sentralt her sto Hermann Muthesius, som gikk inn for å sikre designkvalitet gjennom standardiserte industriprodukter og Henry van de Velde, som fryktet at industriens krav skulle gå ut over den kunstneriske friheten. Andre sentral personer i DWD var arkitekten Peter Behrens, som gjennom sitt designprogram for AEG, ble en foregangsmann for corporate identity, og Walter Gropius, den første direktøren ved kunst- og designskolen Bauhaus.

## Oversikt
* 1907 – Stiftes i München
* 1914 – Utstilling i Köln 
* 1924 – Utstillingen  «Industrielle Formgebung» i Berlin
* 1925 – Tidsskriftet «Die Form» (opphør 1934)
* 1927 – Utstilling  «Die Wohnung» (*Boligen*) Industriell formgivning i Stuttgart (Weißenhofsiedlung)
* 1929 – Utstilling «Industriell formgivning»  i «Breslau» (WUWA)
* 1929 – «Film und Foto»  – Utstilling i  Stuttgart («Avantgardistischen Fotografie der zwanziger Jahre»).
* 1932 – Utstilling i  Wien
* 1934 – DWB blir oppløst av nazistene         
* 1947 – Gjenopprettet, nå som føderal og landsdekkende organisasjon, med åtte delstatsforbund*.*
* 1952 – Tidsskriftet  «Werk und Zeit»
* 1972 – Museum for hverdagskultur i det tyvende århundret, blir grunnlagt i Martin-Gropius-Bau in Berlin

## Referanser


## Eksterne lenker
*
Jehovas vitners litteratur

**Jehovas vitners litteratur** viser til den store mengde med litteratur og tekster som Jehovas vitner utgir gjennom Vakttårnets Bibel- og Traktatselskap. Blant deres mest kjente publikasjoner er bladene *[[Vakttårnet]]* og *[[Våkn opp!]]* *Vakttårnet* ble utgitt første gang av Charles Taze Russell, grunnleggeren av Bibelstudentene, i 1879. Opprettelsen av selskapet fulgte i 1881. Spesielt siden 2001 har forordet i publikasjonene som er produsert av selskapet uttalt at de er «utgitt av Jehovas vitner». Frigivelsen av nye publikasjoner blir vanligvis kunngjort på Jehovas vitners årlige sommerstevner.

Jehovas vitner oppgir selv at de har utgitt litteratur på mer enn 700 språk.. I tillegg til bøker og brosjyrer blir andre media også utgitt, som kassetter, videokassetter, og DVD-er. Over 3000 personer deltar verden over i oversettelsesarbeidet. De har utgitt litteratur med blindeskrift på flere språk, og videokassetter med tegnspråk for hørselshemmede.

Noe av den første litteraturen som ble utgitt og som gjorde seg bemerket, var bokserien *Studies in the Scriptures*, som for det meste ble skrevet av Russell selv. Helt siden den første tiden ble det også utgitt en rekke traktater som ble gitt til folk som man evangeliserte for. Selskapets annen president, Joseph Franklin Rutherford, gjorde seg kjent som skribent av en rekke bøker som ble brukt i mellomkrigstiden. Det var også på den tiden at tidsskriftet *The Golden Age* begynte å bli utgitt. Dette bladet utviklet seg til dagens *Våkn opp!*

Jehovas vitner har utgitt en egen bibeloversettelse, som kalles *[[Ny verden-oversettelsen av De hellige skrifter]]*. Den forelå i sin helhet på engelsk første gang i 1961. Den har siden også kommet ut på flere språk og er en publikasjon som har oppnådd stor utbredelse.

Det bibelske oppslagsverket *Aid to Bible Understanding* forelå i sin helhet i 1971. Dette regnes for en viktig utgivelse som også fikk betydning for Jehovas vitners forståelse av Bibelen. Som en følge av undersøkelsene som ble gjort i forbindelse med utarbeidelsen av verket, ble det blant annet foretatt visse forandringer i organisasjonen. I 1988 kom det et oppdatert bibelleksikon med tittelen *Insight on the Scriptures*, et verk i to bind med blant annet flere nye kart og lister over stedsnavn. Verket foreligger i dag på norsk under tittelen *Innsikt i De hellige skrifter*.

Noen bøker har blitt utgitt spesielt med tanke på bibelstudier med enkeltpersoner om Jehovas vitners lære. Til disse hører *Den sannhet som fører til evig liv* (1968), *Du kan få leve evig på en paradisisk jord* (1982), *Kunnskap som fører til evig liv* (1995), og *Hva er det Bibelen egentlig lærer?* (2005).

## Referanser
Gaustadalléen holdeplass

**Gaustadalléen** holdeplass er en holdeplass på Ullevål hageby-linjen for trikken i Oslo på Gaustad. Den ble åpnet i 1999 da linjen ble forlenget til Rikshospitalet. Holdeplassen ligger under ring 3.

## Eksterne lenker
Ludvig av Orléans

**Ludvig, hertug av Orléans** (*Louis d'Orléans*, *duc d'Orléans*) (født 4. august 1703, død 4. februar 1752) var hertug av Orléans og medlem av kongefamilien i Frankrike, Huset Bourbon. Han var sønn av Filip II av Orléans og Françoise-Marie de Bourbon. 

Ved sin fars død fikk han tittelen *Prince du Sang* (*Premier Prince du Sang*). Han var kjent som *Louis le Pieux*, og også som *Louis le Génovéfain*. Ludvig var kjent som en from, veldedig og kultivert person som tok svært liten del i politikken.

Han giftet seg med Auguste av Baden-Baden 18. juni 1724. De fikk to barn, Ludvig Filip I av Orléans (1725–1785) og Louise Marie d'Orléans (1726–1728).

## Eksterne lenker
*
Ludvig Filip I av Orléans

**Ludvig Filip I av Orléans** (*Louis Philippe d'Orléans*) (1725–1785) var en fransk prins og soldat. Han var sønn av Ludvig av Orléans og Auguste av Baden-Baden. 

Ludvig Filip giftet seg den 17. desember 1743 med Louise Henriette av Bourbon (1726–1759). De fikk tre barn, deriblant Ludvig Filip II av Orléans.

## Referanser


## Eksterne lenker
* 
*
Ludvig Filip II av Orléans

**Ludvig Filip II av Orléans** (*Louis Philippe Joseph d'Orléans*) (født 13. april 1747 i Saint-Cloud, død 6. november 1793) var en fransk prins, sønn av Ludvig Filip I av Orléans og Louise Henriette av Bourbon. Han var tippoldesønn av Filip I av Orléans, som var den yngre broren til Ludvig XIV.

Han giftet seg med Louise Marie Adélaïde de Bourbon 6. juni 1769 i Versailles. De ble foreldre til blant annet kong Ludvig Filip I av Frankrike.

I 1785 etterfulgte han sin far som hertug av Orléans. Fra sin far arvet han i tillegg titlene hertug av Nemours og prins av Joinville. Han var for øvrig lenge et fremtredende medlem av frimurerlosjen.

Han gjorde seg bemerket ved at han deltok i den amerikanske uavhengighetskrigen. Han ble sendt i eksil for en tid da han motarbeidet kongen og dronningen. 

Han støttet opp om den franske revolusjonen og ble medlem av Jakobinerklubben. I denne periode var han kjent som *Philippe Égalité* (Filip likhet) eller *Citoyen Égalité* (Borger likhet). Men han kom til sist på kant med regimet og ble henrettet.

## Referanser


## Litteratur
* Armand Baschet: *Histoire de Philippe Égalité*, Grandet, Paris 1851.
* Grace D. Elliott: *Journal de ma vie durant la Révolution française*, Editions de Paris, Paris, 2001, ISBN 2-84621-012-8 &lt;Repr. d. Ausg. Paris 1859&gt;
* Alfred Nettement: *Philippe-Égalité*, Sonderdr. aus *La Monde* (Paris) vom 5. November 1842
* Pierre S. Laurentie: *Histoire des ducs d’Orleans*, Olms, Hildesheim 1993 ff., ISBN 3-487-26067-0 &lt;Repr. d. Ausg. Paris 1832&gt;
* Gabriel Peignot: *Précis historique, généalogique et littéraire de la maison d’Orleans*, Crapelet, Paris 1830.
* Pierre J. Roussel: *Correspondance de Louis-Philippe Joseph d’Orléans avec Louis XVI., la reine, Montmorin, Liancourt, Biron, Lafayette, etc., etc.*, Marchant, Paris 1800.
* Antoine de Rivarol: *Portrait du duc d’Orléans et de Madame de Genlis*
* P. Tournois: *Histoire du Louis Philippe Joseph duc d’Orléans dans ses rapports avec la révolution*, Charpentier, Paris 1842.
* Klaus Malettke: Die Bourbonen, Band III, Von Ludwig XVIII. - Louis Philippe 1814 - 1848, Kohlhammer Verlag, ISBN 978-3-17-020584-0.
Ludvig XIX av Frankrike

**Ludvig XIX av Frankrike** (*Louis-Antoine d'Artois*, *duc d’Angoulême*) (født 6. august 1775, død 3. juni 1844) var sønn av Karl X av Frankrike. Han var den siste prinsen som bar tittelen *Dauphin*.

Han giftet seg med sin kusine Marie-Thérèse-Charlotte av Frankrike 10. juni 1799. Hun var det eneste overlevende barnet til den henrettede Ludvig XVI og Marie Antoinette av Frankrike.

Ved hans abdikasjon 2. august 1830 skulle han overta som konge, men også han signerte motvillig sin abdikasjon etter mindre enn en halv time.

## Referanser
Durendal

**Durendal** eller *Durandal* eller *Dyrendal* (italiensk: *Durlindana*, spansk: *Durandal* eller *Durandarte*)  var sverdet til Karl den stores ridder Roland i sagnkretsen kalt *[[Franske emner]]*.

I Ludovico Ariostos *[[Orlando Furioso]]* heter det at sverdet Durendal hadde tilhørt Hektor av Troja, og ble gitt i gave til Roland av trollmannen Malagigi (Maugris). Navnet «Durendal» er kanskje avledet av det franske verbet *durer*, som betyr *å vare* eller *å bestå*.

I Rolandskvadet heter det at Durendals sverdfeste av gull inneholder en av St. Peters tenner, blod fra helgenen St. Basil, hår fra helgenen St. Denis, og en bit av den hellige jomfru Marias kledebon. Johs. A. Dale opplyser i en kommentar til sin oversettelse til norsk av Rolandskvadet, at det var vanlig å gjemme relikvier i sverdfestet. I kvadet forsøker hertug Roland å ødelegge sverdet for å forhindre at det blir røvet av de angripende sarasenerne, og dermed oppstår en kløft i Pyreneer-fjellene som den dag i dag kalles La Brèche de Roland. Det viser seg imidlertid at sverdet Durendal er umulig å ødelegge, og Roland gjemmer det derfor under sin egen kropp, sammen med olifanten sin, et horn som Roland brukte til å sende signaler til Karl den store.

Ifølge lokal folklore eksisterer Durendal fremdeles, etter tradisjonen befinner det seg i Rocamadour i Frankrike. 

## Referanser


## Eksterne lenker
*
Trist å være glad

***Trist å være glad*** er et konsertalbum med deLillos. Albumet er et resultat av konsert på Rockefeller i Oslo 2. desember 2010. Innspillingen ble gjentatt 3. og 4. desember. På konsertene var det en utvidet versjon av bandet på scenen med Jørn Christensen (gitar og synth), Kyrre Fritzner (perkusjon, sang og synth), Haakon-Marius Pettersen (keyboard og sang) og Live Maria Roggen (sang og perkusjon).

Albumet ble delt ut til alle som var til stede på konsertene. Før konsertene ble et nummerert albumcover delt ut, og en brent versjon av samme dags konsert ble delt ut etter at den var ferdig.

Sangene på albumet ble senere spilt inn i studio og gitt ut som et studioalbum med samme navn mars 2011.

## Sporliste
# «Alt du vil» (Lars Lillo-Stenberg)
# «Søt og svensk» (Lars Lillo-Stenberg)
# «Din planet» (Lars Fredrik Beckstrøm)
# «Hva er problemet» (Lars Lillo-Stenberg)
# «Novembernatt» (Per Lillo-Stenberg/Lars Lillo-Stenberg)
# «Det ene livet» (Lars Lillo-Stenberg)
# «Morgenstund med naken mann» (Lars Fredrik Beckstrøm)
# «Lars Lillos drikkevise» (Lars Lillo-Stenberg)
# «La meg forgylle hver dag i ditt liv» (Lars Lillo-Stenberg)
# «Trist å være glad» (Lars Lillo-Stenberg)
# «Atten år» (Lars Lillo-Stenberg), (ekstranummer)

På konserten 3. desember var ekstranummeret «Ord», mens 4. desember var ekstranummeret «I'm too young to drown in the past».
## Medvirkende
### deLillos
* Lars Lillo-Stenberg - sang, gitar, piano, wurlitzer, låtskriver, bass på «Morgenstund Med Naken Mann»
* Lars Fredrik Beckstrøm - sang, bass, kor, låtskriver 
* Lars Lundevall - gitar, kor, bass på «Din Planet»
* Rune Lindstrøm - trommer, kor

### Øvrige medvirkende
* Jørn Christensen - gitar, synthesizer 
* Haakon-Marius Pettersen - keyboard, kor 
* Kyrre Fritzner - perkusjon, synthesizer, kor 
* Live Maria Roggen - sang, perkusjon, kor 
* Ronald Hernes - tekniker 
* Johnny Skalleberg - miksing, mastering
* Yngve Sætre - miksing, mastering 
* Agnete Brun - fotograf
* Lars Opstad - fotograf
* Bjørn Kulseth - artwork
* Nicholas Kulseth - artwork 
## Referanser
Elisenberg holdeplass

**Elisenberg** er en holdeplass på Frognerlinjen til Trikken i Oslo. Den ligger sydvest for Majorstuen og vest for Briskeby, i krysset Frognerveien – Elisenbergveien. Stoppestedet betjener strøket Elisenberg på Frogner og ble åpnet i 1902.

## Eksterne lenker
Rolf Yngvar Berg

**Rolf Yngvar Berg** (født 2. desember 1925 i Oslo, død 25. august 2018) var professor i systematisk botanikk og plantegeografi ved Universitetet i Oslo fra 1965 til 1994. I perioder var han også bestyrer av Botanisk museum og Botanisk hage.

Etter å ha tatt cand. real.-eksamen og doktorgrad ved Universitetet i Oslo, arbeidet han i sju år som forskningsstipendiat, deretter som Associate Professor ved Universitetet i California, Berkeley og som direktør for universitetets arboret ved University of California, Davis.

## Priser og utmerkelser
* Fridtjof Nansens pris 1978 for sine studier av plantenes frøoppbygning og spredningsmekanismer.
* Æresmedlem av Botanical Society of America
* Medlem av Det Norske Videnskaps-Akademi gruppe biologi

## Bibliografi
* *Studies in Liliaceae, tribe Parideae* . – Oslo : Universitetsforlaget, 1958-1962 – 4 hefter. – Avhandling (doktorgrad) 
:1. Seed dispersal, morphology and phylogeny of Trillium. – 1958
:2 Seed dispersal, morphology and taxonomic position of Scoliopus, Liliaceae. – 1959
:3 Morphology and taxonomic position of Medeola, Liliaceae. – 1962
:4 Contribution to the comparative embryology of the Liliaceae: Scoliopus, Trillium, Paris and Medeola. – 1962

* *Frø, frukt, fruktbarhet* (Proceedings from an international honorary symposium: Seed, Fruit, Fertility : dedicated to professor Rolf Y. Berg in connection with his 70th birthday / Inger Nordal (ed.). – Oslo : Det norske videnskaps-akademi, 1995 – 100 s. ill. – Bidrag på engelsk, norsk og svensk. – Katalogisert etter omslag ISBN 82-90888-22-8 (h.)

## Referanser


## Eksterne lenker

* Presentasjonsside på Naturhistorisk museums nettsted
Steppeulven

***Steppeulven*** (tysk originaltittel *Der Steppenwolf*, 1927) er Hermann Hesses mest leste roman. Hovedpersonen Harry Haller, en middelaldrende mann, opplever seg tydelig fremmedgjort i samfunnet. Han betrakter verden som overflatisk og steril. Plutselig får Haller et lite hefte i hendene av en forbipasserende: Traktat om Steppeulven. Heftet beskriver en spaltet person som er halvt menneske og halvt ulv; innestengt i (borgerlig) moral og tradisjon trekkes denne skapningen stadig mot steppen og ensomheten. 

Romanen har påfallende likheter med en annen av Hesses romaner: Peter Camenzind. Forøvrig er romanen sterkt påvirket av psykoanalysen. Hesse gikk i terapi hos Carl Gustav Jung. For motstrømsmiljøene i 50- og 60-tallets ungdomsgenerasjoner ble *Steppeulven* noe av en kultroman, blant annet fordi den omhandler sex og rusmidler ganske fritt.
Irina Bliznova

**Irina Jurjevna Bliznova** (russisk: Ирина Юрьевна Близнова, født 6. oktober 1986 i Krasnodar, Russland) er en russisk håndballspiller. Hun spiller på det russiske kvinnelandslaget og på klubblaget HC Lada Togliatti. Hun har tidligere også spilt på russiske landslag i aldersbestemte klasser. Hennes posisjon er høyre back.

Hun vant gull med Russland på hjemmebane i håndball-VM 2005, sølv i håndball-EM i 2006 i Sverige og gull i håndball-VM i 2007 i Frankrike. Hun var også med på laget som i 2008 vant OL-sølv i Beijing for Russland. På grunn av en skade sto hun over EM i Makedonia samme år. Som juniorspiller vant hun EM-gull med Russland i 2003 og 2004, og VM-gull i 2005.

Irina Bliznova er gift med Aleksandr Smirnov, en russisk fotballspiller. I juli 2009 fikk hun sitt første barn og gikk da ut i fødselspermisjon, men vil komme tilbake til klubb- og landslag etter dette. Hun er student ved universitetet i Togliatti.

Hun tok gull under Sommer-OL 2016.

## Referanser


## Eksterne lenker
* 
* Profil på HC Ladas nettsted (russisk)
Den tyske antarktisekspedisjonen 1911–13

**Den tyske antarktisekspedisjonen 1911–13** var Det tyske rikets andre offisielle ekspedisjon til Antarktis. Den ble gjennomført mellom 1911 og 1913 under ledelse av Wilhelm Filchner og hadde som målsetting å gjennomføre den første kryssingen av det antarktiske kontinentet.

Etter en treningsekspedisjon til Svalbard seilte Filchner og mannskap sørover med ekspedisjonsskipet «Deutschland» 4. mai 1911. Den 18. oktober ankom de Sør-Georgia, der de oppholdt seg blant norske hvalfangere i Grytviken fram til 11. desember. Ekspedisjonen seilte deretter videre sørover og inn i Weddellhavet, der den oppdaget Luitpoldkysten, Vahselbukta og Filchner-Ronne isbrem.

Etter et mislykket forsøk på å etablere en base i Vahselbukta, forsøkte «Deutschland» å seile nordover. Hun ble imidlertid snart fastskrudd i isen, og først etter drøyt sju måneder, i oktober 1912, kom skipet seg løs uten større skader og kunne seile hjem til Tyskland via Sør-Georgia.

Dette var den første ekspedisjonen til Weddellhavet etter at James Weddell hadde vært der nesten 80 år tidligere.

## Referanser
Curtana

**Curtana** er et seremonielt sverd som brukes ved kroning av den britiske monarken. Sverdet kalles også «The Sword of Mercy», nådens sverd. 

Det første sverdet med navnet *Curtana* skal ha tilhørt kong Edvard Bekjenneren, som levde på 1000-tallet.
## Referanser
Brugata holdeplass

**Brugata** var en trikkeholdeplass i Oslo sentrum, nedlagt 2. september 2019 i forbindelse med oppgraderingen av Storgata. Den var den nest største trikke/buss-holdeplassen i Oslo, med ca 23&nbsp;000 reisende på en hverdag, og det klart største kollektivpunktet som *ikke* tilbød tjenester av t-bane eller jernbane.

Mens Storgata ble bygget om i årene 2019–2021 gikk trikken på en midlertidig linje i Christian Kroghs gate og Stenersgata, der holdeplassen  Lilletorget erstattet Brugata holdeplass.

Da Storgata sto ferdig med nye trikkeskinner i 2021, ble det åpnet en ny holdeplass lenger sydvest i Storgata. 

## Referanser


## Eksterne lenker
Olifant (blåseinstrument)

**Olifant** (en alternativ stavemåte for ordet elefant) ble i middelalderen brukt om jakthorn laget av elfenben, altså av støttenner fra elefanter. En av de mest sagnomsuste olifantene tilhørte den frankiske sagnhelten Roland, kjent fra middelalderdiktet Rolandskvadet.

## Ridder Rolands olifant
I *Rolandskvadet* bærer Roland med seg olifanten sin i slaget ved Roncevaux, der han befinner seg i baktroppen av Karl den stores hær. Ridderen Oliver, som var en annen av Karl den stores paladiner, ber Roland blåse i olifanten for å tilkalle forsterkninger, men Roland vil ikke. Til sist gir han imidlertid etter, men da har den frankiske hæren allerede tapt for sarasenerne. Roland forsøker da å ødelegge både olifanten og sverdet sitt, som bærer navnet Durendal, for at disse verdifulle gjenstandene ikke skal falle i fiendens hender. Historien ender med at Roland blåser i hornet, men den kraften dette krever sprenger tinningen hans, og han dør. Karlamagnús saga sier for øvrig at Rolands olifant var laget av hornet til en enhjørning som var blitt felt i India.

Følgende strofe er et eksempel på Rolandskvadets omtale av Rolands olifant:

:*Rida dei ut av Franklandet*
:*med dyra dros i salen*
:*Bles i luren Olivant*
:*på Ronsalavollen*

Ronsalavollen er den norrøne formen av det franske stedsnavnet Roncevaux, eller Roncesvalles på spansk.

## Andre olifanter
En annen berømt olifant tilhørte Gaston IV av Béarn, og  den befinner seg nå i den spanske byen Zaragoza, som Gaston var med på å erobre fra muslimene.

*Ulph-olifanten*, som befinner seg i skattkammeret i katedralen i York, hører til en gruppe olifanter som ble skåret ut i Salerno i siste halvdel av det ellevte århundre, da normannerne regjerte der. Et av motivene i relieffene som pryder Ulph-olifanten er et par griffer som står rygg mot rygg med haler som ender i uhyrlige hoder med store ører.

Ulph-olifanten er sannsynligvis identisk med det hornet som ble skjenket til katedralen i York av den adelige vikingen *Ulph* eller *Ulf*, som var bosatt i Yorkshire før Edvard Bekjennerens regjeringstid. Edvard Bekjenneren var konge fra 1044 til 1066. I så fall kan hornet som i dag betegnes *Ulph-olifanten* ikke være laget senere enn i den første halvdelen av det ellevte århundret.

En gruppe elfenbenshorn prydet med utskårne bånd i lav-relieff regnes å ha blitt til i de samme verkstedene i Salerno som Ulph-olifanten; disse hornene befinner seg i dag i ulike samlinger rundt om i verden. En av disse olifantene finnes i kartusianer-klosteret i Portes, en annen i Boston Museum of Fine Arts. Ytterligere andre horn i denne gruppen finner vi i skattkammeret i St. Sernin-katedralen i Toulouse og i katedralen i Zaragoza.

## Litteratur
* *Rolandskvedet* (Bokverk frå millomalderen 6), Det norske samlaget (1934), til nynorsk ved Johs. A. Dale

## Eksterne lenker
* Olifant, Nordisk familjebok
* Roland, Store norske leksikon
Olifant

**Olifant** kan referere til

* Olifant (Tolkien) et dyr i J.R.R. Tolkiens bøker
* Olifant (blåseinstrument) et horn av elfenben som ble brukt i middelalderen, bl.a. av sagnhelten Roland
Hausmanns gate holdeplass

**Hausmanns gate holdeplass** var en trikkeholdeplass i Hausmannsområdet i den ytterste nordøstlige delen av Oslo sentrum, området som tidligere var kjent som Fjerdingen. Oktober 2018 ble holdeplassen nedlagt som en del av opprustningen av Storgata. Holdeplassen ble i februar 2021 erstattet med nye Nybrua holdeplass nærmere Nybrua.

## Eksterne lenker
Karl av Valois

**Karl av Valois** (Charles de Valois) (født 12. mars 1270, død 16. desember 1325) var greve av Valois, Anjou, Maine og titulær konge av Aragón. 

Han var sønn av Filip III og Isabella av Aragón.

I sitt første ekteskap med Margrete av Anjou fikk han sønnen Filip VI av Frankrike, den første kongen av dynastiet Valois.

Han ble senere gift med Katherina de Courtenay, markgrevinne av Namur og Matilda de Châtillon.

## Referanser


## Eksterne lenker
* 
*
Maharashtri

**Maharashtri** (devanagari: महाराष्ट्री प्राकृत, ordrett «imperiets språk») var et indoarisk språk i det gamle India som var i bruk fra omkring 500 f.Kr. til 500 e.Kr. Språket var det offisielle språket til Satavahana-imperiet frem til de første århundrene av den kristne tidsregning. Under beskyttelsen av dette imperiet, ble maharashtri det mest utbredte folkelige språket (prākrit) i sin tid, og ble talt fra Malwa og Rajputana i nord til Krishna og elveregionen Tungabhadra i sør.

Sanskrit mistet sin høystatus som «formidlende språk» omkring 500 f.Kr., på omkring samme tid som maharashtri kom i bruk og utviklet seg til den dominerende av de tre dramatiske prākriter. Dets litterære bruk ble berømt gjennom utbredelsen av dramaet Kālidāsa.

Regenten Hāla (regjerte 20-24 e.Kr.), som er nevnt i Puranaene som et medlem av Satavahana-dynastiet, benyttet seg av maharashtri til å skrive *Saptashati* (सप्तशती) eller Gāthā Saptashatī, *Setubandh* (सेतुबंध) og *Karpurmanjari* (कर्पुरमंजरी).

En avart av maharashtri, kalt jaina maharashtri, ble også benyttet til å skrive deler av jainismens tekster. Satavahana kongen Hala's *Sattasai*, en antologi på over 700 kjærlighetsdikt, er et av de mest berømte verkene på maharashtri.

I løpet av det 15. og det 16. århundre utviklet maharashtri seg til marathi, og det er også opphav til de moderne språkene konkani, singalesisk og dhivehi. Maharashtri overlevde også lenge i den moderne delstaten Maharashtra, og var vidt utbredt i det vestlige India og endog så langt sør som til deler av India hvor det snakkes kannada.

## Kilder
*
Karlamagnussagaen

**Karlamagnús saga**, også kalt *Karlamagnussaga* eller *Karlamagnus-saga* («sagaen om Karl den store») var en norrøn samling av gammelfranske chansons de geste fra sagnkretsen Franske emner (engelsk: «The Matter of France»), som handlet om Karl den store og hans høviske riddere eller paladiner. Det norrøne navnet er egentlig *Karlamagnús saga ok kappa hans*. Karlamagnús saga ble sammenstilt på ordre fra kong Håkon V av Norge, og den norrøne versjonen er omarbeidet og skrevet i prosaform. Visse deler av Karlamagnús saga er i dag de eneste gjengivelsene av gammelfranske fortellinger som har gått tapt i sin originale form.

Karlamagnús saga er et omfattende epos inndelt i ti kapitler eller «grener». Blant de mange fortellingene i verket finner vi følgende historier:
* en versjon av fortellingen om Fru Olive og Landri; forfatteren sier selv at denne teksten er basert på en engelsk versjon – det eksisterer i dag ingen tilsvarende fransk tekst.
* Kong Agolant – en versjon av historien om sarasenerkongen Agolant slik den fortelles i verket Historia Caroli Magni
* Otuel – en versjon av det franske diktet Otinel
* Af Runzival Bardaga – en versjon av Rolandskvadet som ligger nært opptil Oxford-manuskriptet rent innholdsmessig (om enn med noen få, men betydelige forskjeller)
* historien om Basin, som handler om Karl den stores barndom – vi kjenner i dag ikke til noen fransk versjon av denne fortellingen.

## Eksterne lenker
*Store norske leksikon
*Teksten på Heimskringla.no
*Teksten i Internetarkivet
*Gammelsvensk parafrase på vers
Schous plass holdeplass

**Schous plass holdeplass** er en trikkeholdeplass på Grünerløkka i Oslo, helt nederst på Grünerløkka-Torshov-linjen etter å ha skilt lag med Sinsenlinjen.

## Eksterne lenker
Olaf Ryes plass holdeplass

**Olaf Ryes plass** er en trikkeholdeplass ved parken Olaf Ryes plass på Grünerløkka i Oslo.

## Eksterne lenker